Ran de les coses: All nigth north\nAll nigth north\nFa ja alguns dies us vaig prometre una ressenya d'aquest cd sobre Larkin que es diu "All night north". Aquí la teniu.\nDeixeu-me dir d'entrada que, com que no domino l'anglès, la meva audició està molt influïda pel fet que, d'alguns d'aquests poemes-cançó en disposo la lletra original a l'anglès, fins i tot la versió en català, i d'altres no. Això em permet en uns casos valorar globalment la proposta musical i la seva adaptació al poema en qüestió, però en d'altres em deixa a mercè només de les sensacions que em transmeten la melodia, la veu, les harmonies o els arranjaments.\nUn cop aclarida aquesta premisa he de dir que crec que estem davant d'un producte de gran qualitat, fet amb gran professionalitat i, sobretot, amb molt d'amor cap a la poesia de Philip Larkin. Això es pot comprovar en totes les propostes, per més diverses que siguin, perquè en totes elles hi batega l'emoció que el vers de Larkin ha provocat en cada intèrpret o grup musical. En totes les peces es respira la tristesa, melangia, nostàlgia larkinianes barrejada amb l'humor irònic i de vegades sarcàstic d'aquest poeta anglès. I no hi falta, de tant en tant, una certa tendresa que no ens deixa a la intempèrie.\nÉs efectivament un disc molt heterogeni, que va des d'un plantejament totalment acústic a d'altres propers al pop-rock, fins i tot alguna proposta gairebé punk. Trobem des d'arranjaments més clàssics, amb aire folk, a d'altres molt trencadors, amb una sonoritat menys amable, des d'harmonies i estructures estàndard a propostes molt més arriscades i creatives, des de peces on la veu és la que mana a les que la instrumentació passa a primer terme i la veu només recita, o calla.\nUna de les raons d'aquesta diversitat de plantejaments és deguda -a part de la heterogeneïtat dels grups participants en aquest cd homenatge- al fet que la poesia de Larkin no sempre permet estructures melòdiques classiques perquè la mètrica d'origen ja no ho és. Són llargs poemes narratius-descriptius molt discursius on el vers es mou en llargades diverses, sense rima i, sovint, sense un ritme tampoc massa clar. Ho sé perquè a mi també m'ha costat musicar-lo, i això que jo vaig triar precisament aquells poemes on la mètrica era més regular. Però això, que en principi podria ser un obstacle, ha estat un repte que ha esperonat els músics participants a crear peces diferents de les habituals. I he de dir que en això se n'han sortit amb nota.\nCom que tot això és molt difícil d'entendre sense tenir el cd per escoltar-lo us "regalo" dues peces perquè pugueu veure la varietat d'estils (ja us en vaig regalar una altra peça a l'anterior entrada). Són, precisament, dos exemples ben contraposats d'aquesta varietat d'estils a que feia referència. Només disposo de la lletra del poema d'un d'ells. L'altre l'haureu d'escoltar atentament i, si teniu la sort d'entendre'l, millor per a vosaltres.\nNo penjaré més talls del cd a partir d'ara. Estaria fent un flac favor als drets dels que van fer tota aquesta feina. Tanmateix, si algú estigués interessat en obtenir el cd, que es posi en contacte amb mi via mail (o comentant aquesta entrada) i miraré de veure com podeu aconseguir-lo. Segur que el meu amic Jim Orwin sap la resposta.\nLa llista completa dels temes és la següent:\nMr Bleaney (Larkin / Terry Dunn)\nAt grass (Larkin / Kristian Eastwood)\nAnnus Mirabilis (Larkin / Phill Wilson)\nThis be the verse (Larkin / Edwina Hayes)\nToads (Larkin / James Waudby)\nFar out (Larkin /Awash with AntleR)\nThe Dance (Larkin / Mat Edible)\nHome is so sad (Larkin / Greg Ullyart)\nThe School in August (Larkin / The Carboad Cutouts)\nFemmes Damnées (Larkin / James Orwin)\nIs it for now or for always (Larkin / White Tango)\nContinuing to Live (Larkin / Rory Mansfield / Richard Marsham)\nHow to sleep (Larkin / Grace Olivia Sterret) Aquesta darer peça està inclosa al final del tall anterior.\nI aquí els meus dos regals:


IB3 | ARRÒS BASMATI AMB ALBERGÍNIES I AMETLLA\nARRÒS BASMATI AMB ALBERGÍNIES I AMETLLA\n20 g gingebre fresc\n120 g ametlla fregida\n1/4 c.c nou moscada\n¼ c.c comí en pols,\n1 c.s. salsa d’ostres\n1c.s. sucre de canya\nPebre bord picant\n1 cc farina blat de les índies\nEn primer lloc, rentar bé l’albergínia i tallar a daus. Posar en un recipient amb sal i deixar-la reposar uns deu minuts per retirar l’amargor. Rabejar, eixugar i reservar. Posar una paella gran a encalentir amb oli d’oliva. Quan estigui calent, fregir l’albergínia i reservar. Retirar gairebé tot l’oli i afegir-hi el gingebre i l’all picat; ofegar uns segons. Incorporar les espècies, la salsa d’ostres i el sucre amb el vinagre, donar un parell de voltes, banyar amb la salsa de soja i l’aigua. Aixecar el bull, rectificar de gust i lligar amb una mescla de farina de blat de moro i aigua. Retirar la paella del foc, incorporar les albergínies amb ametlles i coure uns instants. Mentrestant, coure l’arròs basmati uns 10 minuts. Servir l’arròs basmati coronat amb les albergínies glacejades amb ametlla.


Publicat el dijous, 23 abril, 2020\nA l’Escola, la Diada de Sant Jordi és una de les tradicions més celebrades. L’alumnat participa des de ben petit en diversos actes culturals, com els Jocs Florals, visita a les Paradetes del Passeig de l’Església, recomanacions de llibres i lectures, Conta Contes a Infantil, manualitats de Roses, Dracs, Punts de llibre i com no, els petits i petites, viure la Llegenda de Sant Jordi ben disfressats!!\nTot i que aquest any no podrem dur a terme aquestes activitats com teníem pensat, mantenim la voluntat de celebrar aquesta diada tan especial amb l’objectiu de preservar les festes i tradicions que ocupen un lloc tan destacat en el marc del nostre Projecte Educatiu.\nAmb el desig que la situació en què ens trobem es normalitzin tan aviat com sigui possible, els desitgem que tinguin una molt bona Diada de Sant Jordi!\nUs adjuntem enllaços amb les activitats que entre tots hem fet! Feu click damunt el títol.\nEsperem que us agradin! Moltes gràcies per la vostra col·laboració!\nCuideu-vos molt, amb el desig de veure´ns aviat!!\nJOCS FLORALS 1r 2n 3r\nJOCS FLORALS 4rt 5è 6è\nINFORMACIÓ CORONAVIRUS →


Eugenia Silva, madura esplendor\nLa model agita les xarxes socials amb un sensual posat en biquini\nBARCELONA - Dijous, 27/08/2020 - 19:59\nAmb la seva bellesa clàssica i el seu tarannà elegant, Eugenia Silva continua sent, als seus 44 anys, una de les models més demanades tant a Espanya com a l’estranger. Amb una genètica espectacular, pot presumir de ser, amb Nieves Álvarez, Judit Mascó i Vanesa Lorenzo, una de les supermodels espanyoles, igual com als Estats Units ho continuen sent, malgrat la seva maduresa, Naomi Campbell, Linda Evangelista i Elle McPherson.\nEugenia, allunyada de la passarel·la –només desfila en ocasions comptades i molt especials– segueix protagonitzat nombroses campanyes publicitàries, que demostren per què és una de les ‘tops’ més cotitzades. Actualment, la model es troba de vacances a Marbella amb la seva parella, Alfonso de Borbón, i els seus dos fills, Alfonso i Jerónimo.\nAfrican print ��\nUna publicació compartida d’Eugenia Silva (@eusilva) el 26 Ago, 2020 a las 03:25 PDT\nPrecisament, des de la Costa del Sol és des d’on Eugenia ha compartit una de les seves últimes fotografies a Instagram. En la imatge, sense proposar-s’ho –o potser sí– l’empresària puja la temperatura amb un petit biquini blanc i una camisa que, oberta, deixa veure el seu tonificat abdomen, on s'entreveuen fins i tot abdominals. Unes interminables i tornejades cames i un somriure entremaliat fan totes les altres coses. La imatge que ha agitat les xarxes socials porta camí de convertir-se en un dels posats de l’estiu.\nSunday morning brings the dawning It's just a restless feeling by my side Early dawning, Sunday morning It's just the wasted years so close behind #sundaymorning #velvetunderground ��\nUna publicació compartida d’Eugenia Silva (@eusilva) el 2 Ago, 2020 a las 03:34 PDT\nElionor compleix els 15 amb reptes «diferents» dels del seu pare


Ajuntament de Badia del Vallès - El CAP Badia espera que les persones més grans de 79 anys puguin estar vacunades el mes d'abril\nEl CAP Badia espera que, durant el mes d'abril, es podria completar la vacunació al col·lectiu de més de 79 anys de Badia, si el ritme d'arribada de dosis de la vacuna es manté com l'anunciat per a aquesta primera setmana. A la reunió de coordinació amb l'Ajuntament, que va tenir lloc a finals de març, la responsable del CAP, la doctora Núria Puchol, també va subratllar que les dades de contagi a Badia tornen a situar-se en la banda baixa en relació amb les poblacions de l'entorn, com ha estat tradicionalment durant tota la pandèmia.\nA la reunió, presidida per l'alcaldessa, Eva Menor, la doctora Puchol va anunciar que ha finalitzat la fase 1 de vacunació a Badia, que era per al col·lectiu de persones grans dependents de grau 3, les que rebien atenció al centre de dia o amb atenció domiciliària. En aquests casos, s'ha vacunat a la persona i també a la persona cuidadora principal. La pràctica totalitat d'aquest col·lectiu ja ha rebut les dues dosis de la vacuna Pfizer.\nEn el cas que una persona sigui gran dependent i no hagi estat donat d'alta en el llistat, es pot fer la consulta al CAP perquè valori la situació en funció del seu historial mèdic i, si és gran dependent, encara que no estigui reconegut, serà vacunat de manera prioritària.\nLes persones més grans de 79 anys estaran vacunades el mes d'abril\nLa fase 2 de vacunació, a les persones més grans de 79 anys, havia començat lentament, però el mes d'abril es preveu que hi haurà una disponibilitat molt més gran de vacunes, fet que accelerarà el procés de vacunació. Així s'ha constatat de cara a la primera setmana d'abril, en què es preveu vacunar a unes 250 persones. Seguint amb aquest ritme de vacunació, el CAP preveu que el mes d'abril s'haurà vacunat a tota la població major de 79 anys.\nCal indicar que, a l'hora de programar la vacunació, es té en compte l'índex de patologia. Això explica que pugui rebre abans la vacunació una persona de 79 anys que una de 89, si el seu estat mèdic és més delicat.\nLa doctora Puchol també va explicar que les persones que han rebut un trasplantament o que estan rebent tractament oncològic seran vacunades al seu hospital de referència.\nRecomanació d'esperar que els serveis de Salut contactin per concertar l'hora de vacunació\nLes autoritats sanitàries insisteixen en la recomanació d'esperar el missatge o trucada del CAP, fet que permet organitzar millor la vacunació. Cal tenir en compte que la trucada es produeix amb un telèfon no identificat, per protecció de dades, així que és recomanable agafar la trucada sempre, per assegurar que es pugui reservar hora de vacunació al més aviat possible. La doctora Puchol va insistir que, si no s'ha pogut contactar amb alguna persona, o es dóna qualsevol altra circumstància similar, tornen a contactar la persona per assegurar que tothom pugui accedir a la vacunació quan li toqui.\nBadia torna a registrar bones dades pel que fa als contagis\nDesprés del moment de major incidència de COVID-19 que va registrar al voltant de les festes de Nadal, Badia torna a estar en uns nivells baixos, com ha passat en la major part de la pandèmia. Actualment, la taxa de contagi de la pandèmia, coneguda com a l'índex Rt, se situa al voltant del 0,94; això vol dir que la tendència és decreixent per ara i que està per sota de les poblacions dels voltants.\nCrida a la precaució durant la Setmana Santa\nEn tot cas, tenint en compte la proximitat de les festes de Setmana Santa, s'insisteix en la necessitat d'extremar les precaucions per tal que aquests dies no provoquin un creixement del nombre de casos i no es trenqui l'evolució positiva que està registrant Badia actualment.\nRecomanació de fer servir La Meva Salut\nLa doctora Puchol va insistir en el fet que la porta del CAP està sempre oberta per si hi ha dubtes i que el servei d'Urgències continua funcionant de 8 del matí a 8 del vespre, com sempre, però que, per la seguretat de tothom, es demana prioritzar l'atenció no presencial, quan sigui possible.\nEn aquest sentit, es recomana fer servir La Meva Salut, https://lamevasalut.gencat.cat/, el servei a internet, que permet consultes virtuals amb infermeria i amb el metge, per a fer renovació de receptes o per a consultes de salut i que facilita resposta en 48 hores.\nNomés cal accedir al servei, donar-se d'alta i, a banda de poder consultar l'historial i la medicació, hi ha una pestanya per accedir a l'espai de consultes virtuals, molt fàcil de fer servir. És una forma de relació més efectiva que les trucades telefòniques, ja que només cal una gestió per assegurar obtenir resposta, de manera fàcil, ràpida i sense moure's de casa.\nRecordem les formes de contactar amb el personal del CAP de Badia del Vallès:\nLa Meva Salut: https://lamevasalut.gencat.cat/\nPublicat el 01.04.2021


AniraM: El Nadal il·lumina el món\nPer: Ayyoub Hassnaoui\nMadrid: Madrid va il·luminar els seus carrers el divendres\n24 novembre a les 19.00h coincidint amb el Black Friday. Els llums\nde Nadal estaran presents a la capital fins al 6 de gener.\nEls llums de Nadal solen marcar tradicionalment\nl'inici d'aquestes festes, i a més són una de les grans atraccions d'interès\nper als que aprofiten aquesta època per visitar Madrid, però sobretot per als mateixos madrilenys. A l'enllumenat dels carrers més cèntrics de Madrid se suma la dels diferents districtes de la ciutat que també\ns'il·luminaran amb els llums nadalencs.\nParis: Si París és coneguda universalment com "la ciutat de la llum",\ndurant el Nadal aquest qualificatiu té encara més sentit, ja\nque els llums de Nadal a París són tot un espectacle que\nadornen una de les ciutats més importants\nd'Europa des de mitjans de novembre fins any nou.\nJa sigui en una de les seves impressionants avingudes, en\nels aparadors dels centres comercials i botigues més famoses\nde París o a la mateixa Torre Eiffel, els llums de Nadal a\nParís fan que durant uns dies la ciutat es transformi en un joc de llums i reflexos que la converteixen en una de les destinacions nadalencs preferits per a molts.\nNova York: A finals de novembre ja comences a sentir: sembla que\nNova York hagi caigut presa d'un encanteri. El fred es cola per\ncada carrer i avinguda, i aquí i allà apareixen llocs on escalfar l'ànim\ni les mans amb una apple cider calenta.\nEls aparadors deixen enrere Halloween i Acció de Gràcies i\nes vesteixen amb postals hivernals,\nels mercats prenen les places, els patinadors\nestrenen les pistes de gel, la neu comença a caure i en tota la\nciutat es veuen avets esperant a la família que els portarà\na la calor de la seva llar ... el Nadal a Nova York són de conte!\nLas Vegas: S'acosta el Nadal i a Las Vegas es fa de forma molt especial, la ciutat que mai dorm vol sorprendre i no hi ha ni un casino que no aprofiti aquestes festes tan emotives per delectar-nos amb menús nadalencs, arbres grandiosos, jardins, carreres de Santa Claus, pistes de gel i moltes, moltíssims llums tan exhuberants com l’arquitectura de la ciutat.\nJapon: Nadal és temps, en un gran nombre de països,\nde decoracions extravagants i d’il·luminacions amb què comunicar\nl'esperit festiu. I Japó és un dels països on això es\npot gaudir més a fons. No en va, una de les nostres raons\nper les quals viatjar al Japó a l'hivern és gaudir d'aquestes\nil·luminacions especials i llums de Nadal que es col·loquen\nen les principals ciutats japoneses.\nBarcelona: L'encesa de les llums de Nadal a la ciutat de Barcelona\nsol coincidir amb el Black Friday, l'últim divendres de novembre, i\nsol acabar el dia 6 de gener, a les 2 de la matinada. Aquest any 2017, s'ha\ninaugurat l'encesa nadalenca a Barcelona el dijous, 23 de novembre,\na la Rambla de Santa Mònica, amb un homenatge a les\nvíctimes de l'atemptat del passat agost. Com l'enllumenat\nnadalenc de Madrid, les bombetes són majoritàriament de baix\nconsum, de manera que les despeses\nmunicipals per aquesta raó no són\ntan elevats (a part de que la major part de la il·luminació de Barcelona\nper Nadal està pagada per les associacions de comerciants de\ncada barri). Romandran encesesfins\na la matinada del 6 de gener de 2018\nQuè es l'anorèxia?\nRick i Morty: Les desventures de un científic.\nLA HISTÒRIA DE L’INSTITUT MARINA\nEl gran recapte d'aliments:els resultats\nQuè t'agradaria veure a la revista?\nTreball de recerca 2017-2018\nArrenca el projecte Erasmus+ GoFor\nResultats globals de l'enquesta musical 3r d'ESO\nNadal al centre\nCONCERT DE NADAL 2017 amb els de 2n i 3r d'ESOEls ...


De tard en tard: Sobre crisis i retallades\nSobre crisis i retallades\nEl qui fou ministre de Comerç i Turisme, Javier Gómez Navarro, va venir la setmana passada a Valls en motiu del centenari de la Cambra de Comerç i Indústria de Valls. Javier Gómez va pronuncià la conferència "Polítiques per sortir d'una crisi", que va resultar ser una xerrada brillant, amena i molt clarificadora.\nGómez Navarro féu una crítica als gestors polítics de qui digué que "tenen tendència a aillar-se de la realitat". Digué que la crisi es propicià per l'existència d'un excés de diner i "quan hi ha excés de qualsevol cosa, l'excés s'acaba gestionant malament, que és el que ha passat ara, en què hi ha hagut una molt mala gestió de la liquidesa."\nAfegí que assistirem a un "procés d'intervenció pública del sistema financer" i posà el dit a la llaga en el sistema bancari en explicar el fet que com que en els darrers anys donaven crèdit a pràcticament tothom sense mirar gairebé res, "ara els bancs no tenen equips per analitzar els riscos i no saben valorar els projectes empresarials que són viables i els que no. Resultat: han tancat l'aixeta per a tothom".\nL'exministre insistí en què cal millorar la competitivitat per poder sortir de la crisis i "caldrà un esforç col·lectiu de tots. En primer lloc, hem d'assumir que som més pobres que abans." Assegurà que per tenir una millor competitivitat caldrà fer canvis estructurals importants, d'altra manera serà difícil de sortir-se'n. Per exemple, indicà que "fa un any i mig estàvem en plena ocupació; però com es pot estar en aquesta situació i a la vegada tenir un 8% d'aturats?". Digué que el sistema educatiu haurà d'incidir més en els valors i en les habilitats i que la societat haurà de tenir un paper més actiu.\nS'anuncien retallades en les subvencions\nCom si fos una premonició del què escoltaria l'endemà, l'exministre indicà que tothom està necessitat de diners i l'administració també. Serà doncs per això que en la reunió de la junta de l'Associació d'Editors en Llengua Catalana que es féu l'endemà dijous, s'anunciava que es preveuen retallades en les subvencions al llibre. Cal veure com es concreten. De totes maneres, l'administració, que ha d'adequar els pressupostos a la nova situació econòmica, cal que analitzi en detall d'on ha d'estalviar els diners i penso que ha d'anar molt en compte en no minvar els recursos que van cap a l'economia productiva, cap a la indústria, ja que aquests a la fi el que fan és fomentar la creació d'activitat, riquesa i, en definitiva, llocs de treball. Per tant més enllà de les conseqüències que pot tenir a la normalització de productes culturals en la nostra llengua, una retallada dels ajuts a la producció en català, cal mesurar també les conseqüències econòmiques que això pot comportar.\nPere Català Roca\nEl dimarts rebia de notícia de la mort de Pere Català Roca a qui havia conegut i amb qui havia parlat en diverses ocasions de temes relacionats amb el món casteller i amb Valls. Pere Català a més tenia una relació directe al món editorial a través de Rafael Dalmau Editor. En aquest post del bloc Del Tomb del Balcó, Jordi Castells aporta més informació sobre Pere Català Roca.\nPublicat per Jordi Ferré a 11:10\nEtiquetes de comentaris: Editors, Política\nJo també hi vaig assistir a la xerrada, i la veritat és que em vaig quedar amb ganes d'escoltar solucions al problema, que em sembla que tothom amb més o menys encert, sabem. No nego, en cap moment, que la descripció de la realitat que va fer va ser molt clara i amena, però el títol de la xerrada prometia molt més que una simple radiografia de la situació de recessió actual.\n13 de febrer de 2009, a les 18:53\npenso que encara no han arribat al poder polític els líders amb el cap preparat per aplicar solucions de futur. Els que hi ha ara repeteixen esquemes caducs que no porten a res (si, a collar més als treballadors). Com a societat també estem una mica encallats perquè no sabem ben bé cap on anar i continuem posant als governs gent que va estudiar uns llibres que ja han estat superats. Tinc la sensació que hi ha com una mena de tap. Potser ens passarà com a una ampolla de cava massa remenada.\n14 de febrer de 2009, a les 0:01\nSobre la crisi i el sector del llibre\nDe relats eròtics\nUna nova col·lecció de natura\nLa Batalla del Pont de Goi i la Guerra del Francès\nBlocs, literatura i política 2.0\nDe blogs, literatura, editors independents i "Vila...\nPreguntes a fer-se sobre el món dels e-books


L’FC Andorra celebrarà un partit solidari en benefici de Creu Roja - Altaveu el diari digital d'Andorra\nL’FC Andorra celebrarà un partit solidari en benefici de Creu Roja\nÉs un dels punts en què es materialitzarà el conveni de col•laboració que han signat el club tricolor i l’ONG\n05/02/2020 (13:15 CET)\nFernández i Destrée encaixen la mà després de signar el conveni.\nEl FC Andorra i la Creu Roja han signat un conveni de col·laboració que ha de permetre impulsar sinèrgies entre totes dues entitats. A banda dels serveis preventius que l’ONG ja fa durant els partits del club tricolor, es preveuen altres accions com ara la participació de jugadors del primer equip en accions socials o la celebració d’un partit solidari per recaptar fons.\nL’acord l’han signat aquest migdia el director general del Creu Roja, Jordi Fernández, i el membre del consell de l’Andorra, Francesc Destrée. El conveni ja tindrà una primera acció visible el dissabte, quan aprofitant el partit contra el Prat, està previst que des del club es lliuri a l’entitat –probablement ho farà el seu ambaixador Albert Llovera- una cadira de rodes. Serà, però, només un primer pas.\n“Visualitzem la nostra col·laboració en continu. No per una sola acció això s’acaba sinó que l’ànim de les dues entitats és que hi hagi contingut en el temps. De ben segur que trobarem esdeveniments i col·laboracions per donar contingut al conveni”, ha explicat Fernández. Entre aquestes opcions de futur, hi ha en l’horitzó la d’organitzar un partit solidari que serviria per recaptar fons per a l’ONG. “Intentarem que doni visibilitat i que es parli a tot arreu de les accions que es volen fer conjuntament”, ha avançat Destrée.\nUna altra opció seria que jugadors del primer equip participin en algunes de les sortides de teleassistència que fa la Creu Roja per “donar caliu”. El conveni s’ha signat de forma indefinida. “Teníem clar que no feia falta que hi hagués una data límit”, ha apuntat el director general de Creu Roja, mentre que des del consell del club tricolor s’apuntava que “és un orgull poder col·laborar amb un prestador de serveis de caràcter voluntari tan important pel país” i que “esperem que això duri molts anys”, ja que “volem ficar el club a disposició de Creu Roja per fer actes conjunts; hi tenim tota la confiança que durant molts anys ha treballat per assistir i cuidar la societat andorrana”.


Inscriu-te a 'Osona+ Joves per grans projectes' obertes fins el 21 de febrer\nObertes les inscripcions al projecte comarcal d’emprenedoria juvenil 'Osona+: Joves per grans projectes' fins diumenge 21 de febrer.\nEs tracta d’un programa formatiu experiencial o pràctic d’emprenedoria en els que els joves tindran la oportunitat d’incorporar-se a un equip de treball per crear un projecte empresarial amb l’ajuda i l’acompanyament d’experts que tindrà una durada de març a juny de 2016.\nVa dirigit a Joves de 16 a 29 anys amb estudis superiors, amb Cicle Formatiu de Grau Superior o amb Diplomatura, Llicenciatura o Grau. Es busquen joves amb esperit emprenedor, que tinguin ganes de formar part d’un equip i vulguin “aprendre fent”. El resultat final serà la creació d’una empresa o projecte empresarial.\nEl termini d’inscripció és del 8 al 21 de febrer i s’ofereix:\nFormació inicial en competències transversals 20 hores (març)\nFormació tècnica 105 hores (Abril-Maig)\nFormació en Gestió empresarial 25 hores (Abril-Maig)\nAcompanyament d’experts en els sectors en els quals es desenvoluparan els projectes (Març-Juny)\nTrobareu més informació al web de la Mancomunitat La Plana.\nAquest projecte es durà a terme dins el marc del sistema de Garantia Juvenil amb el lideratge de Creacció i el suport dels Serveis Locals d’Ocupació, entre ells el de la Mancomunitat La Plana.\tContacte m.pineda\t938 840 111


Inici » Posts made in març, 2015\nDescobreix el lloc emblemàtic del món – 06\nPublicat AMB DATA mar 31, 2015\nDescobreix el lloc emblemàtic del món – 05\nPublicat AMB DATA mar 30, 2015\nDescobreix el lloc emblemàtic del món – 04\nPublicat AMB DATA mar 29, 2015\nDescobreix el lloc emblemàtic del món – 03\nPublicat AMB DATA mar 28, 2015\nDescobreix el lloc emblemàtic del món – 02\nDescobreix el lloc emblemàtic del món – 01\nRecorregut en dron per la costa oest d’Irlanda\nCom desenvolupar el nostre propi dron amb Android\nIntel ha decidit mostrar-nos com podem crear el nostre propi dron autònom intel·ligent, tot això amb un smartphone Android. Això no deixa de ser un pas més en la novetat que estan sent aquests dispositius, dels quals ja hem vist altres projectes. És clar que aquests petits aparells estan causant furor de manera similar a com els ha pogut passar per exemple a les impressores 3D. I els desenvolupadors més geek estan decidits a muntar...\nNo tot son diners, projectes i feina, hi ha ocasions on s’ha de mirar més lluny, per aquest motiu ens hem fet membres de la la xarxa social de drons humanitaris UAViators. Us posem una mica en antecedents: Durant el novembre del 2013 el tifó Haiya va devastar Filipines. Més de 6.000 persones van perdre la vida i gairebé dos milions es van veure obligades a desplaçar-se de casa seva. La tasca humanitària a Tacoblan, una de les...\nPublicat AMB DATA mar 20, 2015\nL’antic esport de la falconeria mira amb bons ulls els drons amb falconers que els utilitzen per entrenar les seves aus. La mesura podria ajudar també en els esforços de conservació de les especies que es cacen. La primera vegada que el falcó de Paul Mascuch va veure un dron no sabia molt bé què fer amb ell. Mascuch un falconer amb experiència recuperava a un falcó que havia patit una ala trencada, el quadcopter que Mascuch...\nLa BBC filma el Crossrail\nPublicat AMB DATA mar 12, 2015\nPer primera vegada, la BBC ha estat autoritzada a volar un dron amb càmera al llarg dels túnels de Crossrail, el gegantí projecte de construcció que farà realitat la nova línia de tren que creuarà Londres i el sud-est del país. Va prendre quatre mesos de negociació amb l’equip de seguretat de Crossrail, però finalment va acordar que un pilot entrenat podria realitzar el reportatge. Font: BBC...\nAnunci Audi A6\nPublicat AMB DATA mar 11, 2015\nDron per reprimir manifestacions\nUna empresa sud-africana de tecnologia militar a dissenyat un dron per reprimir manifestacions, equipat amb projectils de pebre i bales de pintura. Skunk Riot Contro Copter com es diu el dron està dissenyat per controlar multituds ingovernables sense posar en perill la vida dels manifestants ni la del personal de seguretat. L’empresa “Desert Wolf ” amb seu a Pretòria, es descriu com una companyia d’innovació...


Arrenca la Festa de la Revolta dels Segadors a Santa Coloma de Farners - Diari de Girona\nArrenca la Festa de la Revolta dels Segadors a Santa Coloma de Farners\nLa 13a edició se celebrarà durant el cap de setmana i comptarà amb recreacions històriques o visites guiades\nroser albertí 12.05.2018 | 06:52\nLa festa va començar ahir a la tarda a la plaça Farners. David aparicio\nLa 13a edició de la Festa de la Revolta dels Segadors de Santa Coloma de Farners va arrencar ahir a la tarda amb el pregó llegit per Pere Torra en substitució del seu germà, Quim Torra, qui a causa de la seva candidatura a la presidència de la Generalitat de Catalunya no va poder assistir a l'acte. L'esdeveniment que va donar el tret de sortida oficial a la festa va tenir lloc a dos quarts de nou del vespre a la plaça Farners. Abans, però, es va presentar la cervesa Falç de cerveses Trabuc i es va portar a terme la recreació històrica del judici d'un bandoler per part del Tercios. Després del pregó de la Revolta, es va celebrar un sopar popular i un espectacle de cant i dansa amb els Cantaires de Farners i Revolta en dansa Músics.\nEls actes seguiran avui a partir de les nou del matí amb l'obertura del campament Segador o el servei de taverna ambientada, a càrrec de La Sega 1640. A les deu a la plaça Farners, es farà la plantada de gegants i cercavila amb la Colla Gegantera de Santa Coloma i més tard, l'espectacle infantil a càrrec de Jordi Tonnieti. Al llarg del dia, es duran a terme diferents visites teatralitzades i recreacions històriques, entre altres activitats. Serà a un quart de set de la tarda quan començarà el concert de gloses improvisades, a càrrec dels glosadors i, al vespre, es farà la representació teatral Temps de Revolta.\nA la nit, es viurà el correfoc pels carrers de la vila a càrrec dels Diables d'en Pere Botero i després del concert de La Puça.\nActes fins diumenge\nLa festa seguirà demà, diumenge, amb diferents actes, entre els quals destaquen: els Trabucaires a càrrec dels Trabucaires d'en Serrallonga i els Trabucaires de Cassà; el Ball de bastons, a càrrec dels Bastoners de les Guilleries; l'espectacle infantil amb els Atrapasomnis i jocs per a la mainada o la recreació històrica de la Batalla de Riudarenes.\nLa 13a edició de la festa de la Revolta acabarà a les vuit del vespre amb la descarregada de trabucs amb els Trabucaires d'en Serrallonga i els Trabucaires de Cassà de la Selva.


La “generació 14-O” acampa a la plaça Universitat i talla la Gran Via\nEl Roger i el Pol se sumen a l'acampada i hi han portat un sofà | Adrià Lizanda\nEls joves protesten per la sentència i les detencions posteriors i volen quedar-s'hi indefinidament\nL’acampada de joves de la ‘generació 14-O’ –en referència al 14 d’octubre, la data en què es va conèixer la sentència del Procés– instal·lada a la plaça Universitat aquest matí ha tallat la Gran Via al migdia. La seva intenció és fer una assemblea a les cinc de la tarda i instal·lar tendes també a la calçada. Fins ara, només n’hi ha al centre de la plaça.\nAixí és com ha començat l’acció aquest matí, quan una vintena de tendes de campanya s’han esplegat en qüestió de minuts a la plaça Universitat i uns 200 estudiants s’hi han situats disposats a protestar durant dies. Aviat les tendes eren unes 60. És un nou capítol de protesta juvenil contra la sentència i contra la “repressió policial”, tal com l’ha definit un dels participants, Toni Collet.\nL’acampada ha estat organitzada entre grups d’amics i de forma relativament “espontània” durant els darrers dies, segons Collet. Tenen la intenció de passar dies i nits a la plaça, fins que les tornin l’horitzó de futur que asseguren “els han pres”. A més, confien que centenars de joves se sumaran a l’acció les properes hores i jornades. L’objectiu, confirma un altre participant, és ocupar tota la plaça Universitat i, si són prou gent, tallar la Gran Via amb l’acampada. “Seria ideal”, diuen.\nTot i que cap organització s’ha pronunciat com a impulsora de l’acció, Arran, el Sindicat d’Estudiants dels Països Catalans (SEPC) i el Jovent Republicà hi han donat suport.\nEn un manifest que parla en nom dels joves acampats s’esmenten cinc objectius que vol assolir la protesta. El primer, que l’Estat aturi la “repressió” i que els cossos de Mossos d’Esquadra i Policia Nacional depurin responsabilitats per les actuacions durant les protestes post sentència. Segon, que el president espanyol, Pedro Sánchez, condemni la “violència policial” i que negociï un referèndum d’autodeterminació.\nTercer, “amnistia total” per als presos polítics. Quart, que es garanteixin els “drets civils i polítics” vulnerats pel Tribunal Suprem. I, per últim, un futur “digne” per als joves amb mesures contra l’emergència climàtica, l’accés a l’habitatge social i la Igualtat entre homes i dones. S’autoanomenen “Generació del 14 d’octubre”, en referència a la data de la sentència, dia en què segons el manifest van “perdre la por”.\nEls estudiants de l’Institut del Teatre, que han protagonitzat diverses accions en el marc de les protestes contra la sentència, s’han sumat a l’acampada. Un d’ells, l’Eduard, relatava com s’havien organitzat per fer una cassolada contra la violència policial a les 10 hores a la plaça Universitat i, en veure que començava l’acampada, han decidit donar-hi suport. Tot i així, admeten que no es quedaran a dormir.\nLes que sí que passaran la nit a Universitat són la Judit i l’Anna. Són estudiants de segon curs de Filologia Anglesa i Filosofia, respectivament, a la Universitat Autònoma de Barcelona (UAB) i han desplegat la seva tenda de campanya per poder dormir-hi. Totes dues han estat presents a algunes manifestacions que s’han succeït des de la publicació de la sentència, i veuen l’actuació policial com a “excessiva”. Tot i que encara no han agafat roba per passar la nit, precisen que aniran a casa a buscar-la.\nLa Judit i l’Anna a l’acampada juvenil | A. L.\nAl seu voltant hi ha joves que juguen a cartes o que mengen l’entrepà de mig matí. Altres participen en un taller de pancartes. En una d’elles es pot llegir “generació 14-O”, un terme que defineix els joves que participen en l’acampada. Al costat dels retoladors hi havia beguda, que ha d’amenitzar l’acció per a les persones que han decidit seguir-la.\nAltres han estat creatius per sumar-se a l’acampada. El Roger i el Pol seuen a un sofà mentre es miren el mòbil. “Un amic ha portat el sofà amb el cotxe”, relaten. Tots dos dormiran a Universitat i ja han avisat a casa. “Els meus pares m’han dit que vaig amb compte”, explica el Roger. Asseguts al sofà, es miren la resta de joves que preparen l’acampada quan una dona els pregunta: “Quins talls es faran avui?”. Ells, desconcertats, contesten que no ho saben, i ella es queixa que abans d’ahir va haver de marxar a la seva casa de Castelldefels amb un taxi perquè una protesta dels CDR bloquejava l’estació de Sants. “Avui ningú tallarà l’estació”, la tranquil·litza el Pol.\nCon esta acampada, el mundo no tendrá la más mínima duda del sufrimiento del pueblo catalán. Octubre 30, 2019 | 15:13\nEso sí, cuando lleguen los periodistas extranjeros tendrán que esconder los móviles de última generación y cambiarse la ropa de marca por ropa de mercadillo; pobres desgraciados, tan jóvenes y tan descerebrados; vulgares fanáticos que han sido engañados.\nfran bcn Octubre 30, 2019 | 18:04\nColau on es la Guàrdia Urbana??


A LA VORA DEL LLOBREGAT: Restauració de documents de l'Arxiu Municipal del Prat de Llobregat\nRestauració de documents de l'Arxiu Municipal del Prat de Llobregat\nL’Arxiu del Prat de Llobregat participa en el programa de restauració del patrimoni documental desenvolupat per l’Oficina de Patrimoni Cultural de la Diputació de Barcelona.\nAquest any s’han restaurat quatre padrons, són registres administratius on consten els veïns del municipi del Prat.\n1.- Padró de l’impost de cèdules personals, volum any 1936, volum any 1939\n2.- Padró d’edificis i solars, volum any 1962, volum any 1963\nUn cop identificats els documents es descriuen les deterioracions que han patit pel pas del temps i l’ús; tota aquesta informació juntament amb la realització de fotografies, permet elaborar el projecte de restauració que s’ha d’aplicar en els documents.\n1.- Els llibres del padró del 1936 i 1939 són molt similars entre ells, presenten pràcticament les mateixes deterioracions; aquests volums estan compostos de fulls solts subjectats pel marge, un d’ells mitjançant grapes i l’altre per un cosit amb cordill; no tenen enquadernació tot i que van coberts amb una cartolina força deteriorada. Tots els fulls van mecanografiats.\nEls fulls més deteriorats corresponen al començament i final del volum, queden enganxats a la coberta, amb més brutícia, estrips i pèrdues de suport que la resta dels fulls; les grapes deixen una taca sobre el paper que es deu a la seva oxidació.\nLa primera fotografia correspon al volum de l’any 1936 i les altres dues són del volum de l’any 1939.\n2.- Els llibres del padró del 1962 i 1963 són del mateix format, en sentit horitzontal, compost per fulls solts subjectats pel marge tant per grapes com per un cosit amb cordill; els protegeix una cartolina que fa la funció d’enquadernació tot i que presenta diversos desperfectes, en el volum de l’any 1963 li falta la coberta davantera. Tots els fulls van mecanografiats.\nEls fulls més deteriorats són els del començament i del final del volum, amb més brutícia, estrips i arrugues.\nLa primera fotografia és del volum de l’any 1962 i les altres són del volum de l’any 1963.\nLa restauració dels llibres ha consistit en desmuntar-los, netejar i consolidar els primers i últims fulls que són els més afectats, i aplanar.\nUn cop preparats, s’uneixen els fulls, s’encola i es reforça el llom, es realitza una enquadernació de tela amb tapa dura que protegeix més convenientment el contingut, finalment es confecciona una etiqueta identificativa que va situada en el pla davanter de la coberta.\nPublicat per A la vora del Llobregat a 7:30\nEtiquetes de comentaris: Conservació, Restauració\n13 artistes, 1 història: Elisa García Coll\n13 artistes 1 història: Abel Del Castillo


Cursos d'àmbit cientifico-tecnològic ofertats per la Universitat d'Estiu de la UdL\nCom cada any la Universitat d'Estiu de la UdL organitza durant el mes de juliol una sèrie de cursos relacionats amb tots els àmbits d'estudis que es desenvolupen a la UdL.\nEl termini d'inscripció a aquests està obert des del 2 de maig fins al dia abans que comencin els cursos. Tanmateix, recomanem que es formalitzi la matrícula abans del 21 de juny, per evitar que el curs sigui anul·lat per manca d'inscrits.\nEn aquest cas, us fem arribar, tan sols, l'oferta formativa referent a l'àmbit de ciència i tecnològia pròpies de les branques docents ofertades a l'Escola Politècnica Superior:\nCREATIVITAT: L'EINA DELS INNOVADORS\nDates: Del 8 al 10 de juliol\nResum del curs: La formació en creativitat és una de les demandes fetes pels titulats universitaris en el darrer estudi d'inserció laboral de la població titulada de Catalunya, Universitat i Treball a Catalunya 2011, que detecten com un dels dèficits de formació més importants. Aquesta demanda és comuna en tots els àmbits de coneixement. La creativitat forma part del valor afegit de la persona i és un factor essencial per al desenvolupament de les capacitats d'innovació i emprenedoria. El curs té com a objectiu principal proporcionar als assistents unes tècniques i unes eines que els permetin potenciar la seua creativitat, així com saber apreciar la dels altres, ensinistrant-los en el seu ús per a l'obtenció de noves solucions, motivació d'equips humans, concepció d'alternatives i innovació en tots els àmbits d'actuació de llur activitat professional. Aquest objectiu general es concreta en cinc objectius específics: conèixer les estructures bàsiques del pensament, entendre les limitacions del pensament lògic tradicional, conèixer i practicar les tècniques principals utilitzades en pensament creatiu i conèixer tècniques sistemàtiques per a la solució creativa de problemes i per a la innovació. El curs va adreçat a tots els membres de la comunitat universitària i a qualsevol persona que estigui interessada a potenciar les seues aptituds personals, sigui quin sigui el seu àmbit professional o formatiu. Coordinació: Ferran Badia Pascual (Escola Politècnica Superior de la UdL)\nINTRODUCCIÓ A LES EINES GRATUÏTES DE GOOGLE PER CREAR, GESTIONAR I COMPARTIR INFORMACIÓ\nDates: De l'1al 5 de juliol\nResum del curs: Ja fa uns anys que la tecnologia forma part de les nostres vides i tots utilitzem diferents dispositius electrònics per treballar, comunicar-nos i divertir-nos. Fins ara, aquests aparells eren ordinadors de sobretaula o portàtils, on la informació es generava i emmagatzemava de forma local. Actualment, la massiva integració dels telèfons intel·ligents (SmartPhones) i les tauletes electròniques (Tablets) està revolucionat la forma de crear, gestionar i compartir les nostres dades, ens trobem davant d'un paradigma totalment diferent, canviant, viu, que evoluciona per treure el màxim rendiment de la nostra tecnologia. Aquest curs pretén mostrar les eines que ofereix Google per tal de poder crear, gestionar i compartir les nostres dades: tot en línia, disposant en tot moment i en qualsevol lloc de la nostra informació, tant si estem treballant amb l'ordinador de sobretaula com amb el nostre SmartPhone. Aquest curs està pensat per totes aquelles persones que disposin d'un SmartPhone basat en el sistema operatiu Android, que utilitzin l'ordinador de forma regular i vulguin treure el màxim rendiment dels serveis que ofereix Google. Coordinació: Tomàs Pallejà Cabré (Departament d'Informàtica i Enginyeria Industrial de la UdL)\nCOM FER UNA PRESENTACIÓ D'ÈXIT. APLICACIONS I TÈCNIQUES (9a EDICIÓ)\nDates: del 8 a l'11 de juliol\nResum del curs: El curs dóna a conèixer totes les possibilitats tècniques que permetran emprar al màxim les possibilitats creatives de les aplicacions informàtiques per poder realitzar qualsevol tipus de presentació multimèdia. Els coneixements del curs no es queden en la part tècnica sinó que van més enllà. S'explica com han de ser aquestes presentacions perquè el nostre discurs sigui fluid i agradable per a l'audiència. Es pretén que al finalitzar el curs els alumnes siguin capaços d'emprar aplicacions informàtiques de forma correcta per poder esquematitzar, presentar i fer entendre les idees desitjades al seu públic. Això inclou nocions de distribució espacial, ús dels colors, tècniques oratòries, expressió corporal, ús d'altres eines informàtiques per millorar cada presentació, tècniques de captura de l'atenció, etc. Aquest curs s'adreça a qualsevol persona (professional, docent o estudiant) que ha de fer presentacions multimèdia (classes, exposicions d'articles científics, conferències, treballs de final de carrera, tesis, etc.) per explicar, comunicar o exposar idees, projectes... en la seua activitat professional o com a part d'una formació reglada. Coordinació: Ferran Perdrix Sapiña (Departament d'Informàtica i Enginyeria Industrial de la UdL)\nDates: de l'1 al 12 de juliol\nResum del curs: L'objectiu d'aquest curs és presentar tots els conceptes que envolten el món del programari lliure i del contingut lliure, els models de propietat intel·lectual proposats per aquestes noves formes de coneixement i contraposar-los als existents fins ara. Veure com els mecanismes de propietat intel·lectual actuals no encaixen amb el que necessita la societat digital, i com tampoc permeten aprofitar les capacitats que ofereixen les xarxes i els nous negocis digitals. El curs va adreçat a tot aquell públic que hagi de generar contingut basat en coneixement, és a dir, programes, llibres, música, dibuix, fotografia, o que l'hagi d'utilitzar o incorporar a les seves obres. Coordinació: Carles Mateu Piñol (Departament d'Informàtica i Enginyeria Industrial de la UdL)\nResum curs: El curs s'adreça a totes aquelles persones interessades en emprar les noves tecnologies i, en particular, les xarxes socials per comunicar i promocionar efectivament un producte, un servei, una empresa, una entitat o, fins i tot, per promocionar-se elles mateixes. L'objectiu és introduir l'estudiantat a totes aquelles noves formes d'expressió i comunicació disponibles a Internet: blogs, xarxes socials, microblogging, missatgeria instantània, etc. L'objectiu és que, al final del curs, l'estudiantat sigui capaç de crear un espai propi a la xarxa, publicar-hi informació, promocionar-lo i relacionar-se amb la resta de l'espai Internet. El curs serà eminentment pràctic, es durà a terme a través del campus virtual i, a partir de la introducció a algun dels potencials que ofereix la xarxa i l'anàlisi de projectes concrets actualment en marxa, es debatrà la conveniència d'usar una xarxa social o una altra. La finalitat és que l'alumne no només conegui com funcionen aquestes eines i plataformes, sinó que acabi el curs disposant del seu propi espai a la xarxa (blog, Facebook, Twitter, Linkedin, etc.). Coordinació: Eva Martín Fuentes (Departament d'Administració d'Empreses i Gestió Econòmica dels Recursos Naturals de la UdL)\nSMART CITIES I LLAR DIGITAL\nResum curs: L'objectiu principal del curs és donar una visió, des de zero i de forma entenedora i molt actualitzada, de les tecnologies aplicades a les anomenades smart cities (ciutats intel·ligents), fent èmfasi en els sistemes domòtics utilitzats a les llars digitals i en com es realitza un projecte d'automatització i eficiència energètica. El curs partirà d'un enfocament acadèmic i generalista de què és la domòtica, quins sistemes engloba i quines tecnologies existeixen al mercat, donant pas, posteriorment, a una visió més professional, mostrant amb exemples i exercicis reals (pràctiques amb equips de domòtica) com es realitza un projecte domòtic i quins productes comercials existeixen. El curs s'adreça a arquitectes, arquitectes tècnics, enginyers, enginyers tècnics, estudiants d'enginyeries i professionals que vulguin adquirir i/o ampliar els coneixements sobre els sistemes i projectes de domòtica. Coordinació: Ingrid Martorell Boada (Departament d'Informàtica i Enginyeria Industrial de la UdL)\nCÀLCUL D'INSTAL·LACIONS EN EDIFICIS MITJANÇANT CYPE\nResum del curs: El programa CYPE és un programa àmpliament utilitzat en el sector professional de l'arquitectura i l'enginyeria per al desenvolupament i implementació d'instal·lacions, cobrint l'espectre d'instal·lacions necessàries en l'edificació (contra-incendis, climatització, abastament d'aigua, sanejament, electricitat, gas, energia solar, càlcul d'aïllaments tèrmics, càlcul de compliment de normativa acústica...). Els principals objectius del curs són: aprendre els processos d'introducció de dades, anàlisis de resultats i tractament d'informació per obtenir la documentació gràfica i escrita del projecte; i adquirir les habilitats necessàries per manejar els programes. Aquest és un curs de caire transversal (entre el sector de les enginyeries i l'Arquitectura) que pot interessar a persones amb diferent coneixements i formació. Així doncs, el públic a qui va destinat el curs són enginyers i arquitectes, tant estudiants com professionals del sector, siguin, o no, usuaris d'aquest programa. Coordinació: Cristian Solé Cutrona (Departament d'Informàtica i Enginyeria Industrial de la UdL)\nLes inscripcions per a la Universitat d'Estiu de la UdL es poden formalitzar personalment, per correu postal o electrònic, per fax o per telèfon, a l'Oficina de la Universitat d'Estiu (campus de Cappont de la UdL, Edifici Polivalent, C/ Jaume II, 71, planta baixa, 25001 Lleida; tel. 973 703 390, fax 973 703 398, a/e: estiu@estiu.udl.cat). L'horari d'atenció al públic de l'Oficina és de 9.00 a 14.00 h. És imprescindible que les persones que vulguin formalitzar la matrícula per correu truquin prèviament a l'Oficina de la Universitat d'Estiu per saber si el curs té places disponibles. La inscripció es considera anul·lada si en el termini de cinc dies no es realitza el pagament dels drets de matrícula i, si escau, d'allotjament. El termini d'inscripció està obert des del 2 de maig fins al dia abans que comencin els cursos. Tanmateix, recomanem que es formalitzi la matrícula abans del 21 de juny, per evitar que el curs sigui anul·lat per manca d'inscrits.


Nova web de la coordinadora antifeixista del valles. - Indymedia Barcelona\nNova web de la coordinadora antifeixista del valles.\nper antifa\t 13 abr 2008\nS' ha creat la coordinadora Antifeixista del Vallès\nEl 16/02/08 nos reunimos diferentes entidades del Vallespara poder tener una acción directa en contra de las agresiones fascistas que hemos sufrido desde hace tiempo en el Valles.\nEsta reunión nace a partir de una de las ultimas agresiones fascistas que surgieron en Sabadell donde se pensó que era importante que estuviéramos organizados y coordinados a nivel del Valles para poder tener una respuesta mas seria y mas directa.\nEn esta primera reunión hemos expuesto los objetivos y tareas a llevar a cabo para la coordinación (no quiere decir que sean los únicos trabajos a realizar, quiere decir que debemos pensar en mas para poder trabajar mas activamente).\n- Toda organización o col·lectivo que quiera más información i/o quiera adherir-se a la coordinadora que nos haga llegar un email a coordinadorantifeixista ARROBA gmail.com\nRe: Nova web de la coordinadora antifeixista del valles.\nenllaceu la millor pàgina web de documentació antifeixista del estat:\nestà molt currat el recull d'enllaços a videos a pesar que algun que altre no va.\ncrec que vincular-vos a grups polítics concrets us pot perjudicar a la hora de sumar gent. penseu que hi ha molta gent de l'EI i llibertaris que se sumarien a la lluita...\nsort amb el projecte!\nper :O\t 13 abr 2008\nper un\t 13 abr 2008\nla pagina web antifeixistes.org ja està enllaçada.\nPel que fa a les organitzacions, aquesta plataforma té que ser oberta a tothom que es cregui antifeixista i no té perque espantar a ningu. El mateix podrien dir els altres dels anarquistes.\nEs simplement una plataforma antifeixista sense cap ideologia en concret.\nUnitat i antifeixisme\nper antifeixisme?\t 13 abr 2008\nAviam, quan collons deixarem de fer plataformes contra quatre matats de merda? quan deixarem d'incloure els progres i la basura del nostre entorn amb frases com "sense ideologia concreta, però antifeixistes". Collons, això ho són també els del PSOE! i l'escòria de ICV! i molta altra xusma amb la que ajuntar-nos no només no ens ajuda sinó que a sobre ens deslegitima i neutralitza. Coordinadores ANTICAPITALISTES ja!!!!\nper groubie\t 14 abr 2008\nque feu comprant un .es... perquè hosties no compreu un .cat???\nper roig\t 14 abr 2008\nEl .es o el .cat és el que us interessa a alguns... quina pena...\nper no importa\t 14 abr 2008\nJo sóc partidari de les plataformes antifeixistes. ja sé que psoe o icv es poden fer dir antifeixistes, però no donaran mai suport a la lluita radical contra els gossos de l'estat. Encara que el nom no sigui el més correcte, tinc molt clar q la majoria de gent antifa és anticapitalista, o té molts números d'integrar-se en el moviment.\nsort amb la iniciativa.\nPer cert, és vallès oriental, occidental, o dels dos?\nper .cat\t 14 abr 2008\nper un\t 14 abr 2008\nmireu .cat del collons, si voleu un domini .cat ens el pagues tu?? el .es ha sigut regalat pel ministeri de treball per una promocio que feien... es això ser menys antifeixista i anticapitalista... ens ho pagues tu revolucionari .cat?\nI un altre aclariment, la majoria d' antifeixistes som alhora anticapitalistes, i aquesta plataforma vol combatir el feixisme com a problema de classe, i si algun cop ICV o algun sector del PSOE o altres volen enfonsar la politica antifeixista de classe de la coordinadora no ho aconseguiran! També aclarar que els militants de base no son com els directius. Hi ha molts militants honestos, combatius i anticapitalistes. A més, molta gent esta trencant amb ells com ja sa vist en les ultimes eleccions.\nEs comencen per plataformes antifeixistes obertes i participatives i això cada cop va evolucionan més a traves de la lluita i es transforma en col·lectius anticapitalistes i revolucionaris. Si vols formar una plataforma amb 4 gats com sempre alla tu i els super intelectuals revolucionaris. La plataforma es pels conscienciats, pero el seu maxim objectiu es arrbar a les masses, que per desgracia no estan al "mateix nivell d' intelectualitat qeu nosaltres..."\nPer aclarir dubtes, no soc ni d' ICV ni PSOE\nTots i totes contra el feixisme\nper Kaos. Antifeixisme\t 14 abr 2008\nMés informació sobre l'antifeixisme. Actualizatció diaria i amb informacions d'arreu del món:\nTots i totes units contra el feixisme....\nper valles\t 14 abr 2008\nde moment nomes es del valles occidental\nper GNU-pwr\t 15 abr 2008\nnomés un detall: anticapitalistes deixeu de fer webs amb macromedia, que escriu codi com "Copyright 2005 Macromedia, Inc. All rights reserved" a les vostres webs.\na vore si ens anem passant a la programació web amb eines lliures.\nla meitat dels links, com us diuen abans, estan trencats.\nprogramari lliure, per una societat lliure


Serge Ibaka - Viquipèdia, l'enciclopèdia lliure\n(es) Serge Jonas Ibaka Ngobila\n18 setembre 1989 (32 anys)\nSerge Ibaka (Brazzaville, 18 de setembre del 1989), és un jugador de bàsquet congolès nacionalitzat espanyol (des de 2011). Juga a l'NBA, on ocupa la posició d'aler-pivot. Ibaka va ser escollit en la posició número 24 de la primera ronda del Draft de l'NBA del 2008 pels Oklahoma City Thunder (antigament coneguts com a Seattle Supersonics) . La temporada 2018-2019 ha estat campió de l'NBA amb els Toronto Raptors.\n1.2 Els començaments a Europa\n1.3 L'etapa a Manresa\n1.4 El salt a l'NBA\nSerge Ibaka, fill de dos exjugadors internacionals amb la República del Congo i amb més de 17 germans, inicià la seva carrera al seu país natal, la República del Congo. Tot i que va tenir una infància molt complicada pel fet de viure en un país molt perillós i a quedar-se orfe de mare als 8 anys, ben aviat va començar a oferir mostres de les seves habilitats en el bàsquet. Als 16 anys ja jugava els campionats d'Àfrica, on arribà a ser millor pivot i màxim rebotador del torneig, malgrat jugar contra els millors jugadors sèniors del continent.\nEls començaments a Europa[modifica]\nDesprés d'aquesta competició, Serge es desplaçà a Europa a provar sort en algun equip del vell continent. Tan bon punt arribà a França, va iniciar els entrenaments amb el Prisse-Macon, un club de tercera divisió amb el qual no arribà a debutar, ja que ràpidament fou descobert i fitxat pels dirigents del CB L'Hospitalet. Un cop a l'Hospitalet, començà a despuntar amb l'equip júnior, però un seguit de traves administratives li impediren de debutar amb el primer equip fins a complir els 18 anys.\nEn complir la majoria d'edat, Ibaka debutà amb el primer equip de l'Hospitalet a la Lliga LEB Oro espanyola (segona divisió nacional) erigint-se com un dels pivots més intimidadors i contundents de la competició a l'hora de taponar i rebotejar.\nL'etapa a Manresa[modifica]\nEn acabar la temporada, Ibaka fou fitxat pel Bàsquet Manresa tot i els grans dubtes que encara oferia en la seva figura com a jugador (molt poc madur tàcticament i amb problemes tècnics amb la pilota i el llançament).\nTot i això, el tècnic del Manresa Jaume Ponsarnau confià en ell i li oferí la plaça de segon extracomunitari de l'equip (cada equip ACB només pot dos jugadors extracomunitaris i aquests dos acostumen a ser els jugadors més desequilibrants dels equips, sobretot als equips modestos) al costat de Josh Asselin, un dels millors pivots de la competició i del qual Ibaka en va poder aprendre molts recursos sobre la pista.\nL'etapa d'Ibaka per Manresa es pot considerar com a força satisfactòria. El jugador, millorà molt dins la pista acabant amb unes bones estadístiques la competició (7,1 punts, 4,5 rebots, 1 tap i 8,6 de valoració ACB per partit), sobretot tractant-se d'un jugador jove debutant en la competició. A més a més, amb les seves actuacions, va ajudar en bona part l'equip a assegurar-se la permanència en la primera categoria del bàsquet espanyol una temporada més i fins i tot, arribar a lluitar per entrar en llocs de Play-off.\nEl salt a l'NBA[modifica]\nDurant l'estiu següent i amb la temporada ja acabada, Ibaka és draftejat en la posició número 24 de la primera ronda del draft pels Oklahoma City Thunder, un dels equips més joves i amb més projecció de tota l'NBA. Els Thunder van pagar la seva clàusula de rescissió, i el jugador va firmar-hi contracte per dues temporades garantides i dues més d'opcionals.\nDurant la seva primera temporada com a rookie, Ibaka va sorprendre en la lliga americana de forma positiva gràcies a unes bones estadístiques (5,5 punts, 5,5 rebots, 1,1 taps i 8,5 d'eficàcia NBA per partit) amb bastants minuts(16'6) de joc, i essent cada dia una peça més important en el projecte de futur d'Oklahoma. La seva mitjana de taps li va permetre liderar la categoria entre els rookies de la temporada 2009-2010, mentre que en la classificació total va quedar el número 20.\nA la primera ronda dels play-offs contra Los Angeles Lakers va jugar, en 6 partits, 25,5 minuts i va fer 7,8 punts, 6,5 rebots i 2 taps de mitjana. En el segon partit de la sèrie, a Los Angeles, va aconseguir el rècord de jugador més jove en aconseguir 7 taps en un partit dels play-off.\nDurant el tancament patronal de l'NBA de l'any 2011 va signar un contracte de dos mesos amb el Reial Madrid, i va tornar a l'NBA al final del lockout. Amb l'equip madrileny va disputar 6 partits en l'Eurolliga amb una mitjana de 5,5 punts, 4/7 rebots i 2 taps en 15 minuts per partit. Els seus resultats en l'ACB van ser 12 partits disputats (mitjanes: 6,1 punts, 3/1 rebots i 2 taps en 14,5 minuts per partit).\nVa participar en el Concurs d'esmaixades de l'NBA de 2011, on hi va realitzar una esmaixada des de la línia de tirs lliures, obtenint un 45 de puntuació. En aquesta esmaixada homenatjà al seu continent d'origen, Àfrica.\nEl 14 de febrer de 2017 Ibaka va ser traspassat dels Orlando Magic als Toronto Raptors.\nSerge va ser un dels elegits per Sergio Scariolo per integrar la preselecció de l'equip espanyol per a l'Eurobasket de Lituània, tot i que la seva inclusió definitiva quedava supeditada a l'obtenció de la nacionalitat per carta de naturalesa, que finalment va obtenir el 15 de juliol de 2011. El debut oficial es va produir el 9 d'agost d'aquest mateix any en un amistós davant França, on hi anotà 9 punts.\n↑ 1,0 1,1 Serge Ibaka ha oficializado su nacionalización española Arxivat 2011-08-18 a Wayback Machine. (castellà)\n↑ ultimatenba.com Serge Ibaka se va a la NBA con los Thunder, que firman también a sus escogidos en el Draft (castellà), consultat el juliol de 2009\n↑ «Blake Griffin gana el concurso de mates. Serge Ibaka mereció más» (en castellà). solobasket.com.\n↑ «Serge Ibaka, traspasado a los Toronto Raptors» (en castellà). acb.com. Arxivat de l'original el 2017-02-17. [Consulta: 16 febrer 2017].\n↑ Ibaka, entre los 15 elegidos de Scariolo\n↑ España expone sus virtudes Arxivat 2011-09-27 a Wayback Machine. (castellà)\nA Wikimedia Commons hi ha contingut multimèdia relatiu a: Serge Ibaka\nSerge Ibaka a l'NBA\nSerge Ibaka Arxivat 2010-09-20 a Wayback Machine. a l'ACB\nSerge Ibaka guanya el concurs d'esmaixades 2008 de l'ACB Arxivat 2011-01-09 a Wayback Machine.\nSerge Ibaka Arxivat 2008-10-23 a Wayback Machine. a NBADraft.net\nSerge Ibaka a DraftExpress\nObtingut de «https://ca.wikipedia.org/w/index.php?title=Serge_Ibaka&oldid=27638220»\nEsportistes de la República del Congo\nLa pàgina va ser modificada per darrera vegada el 26 juny 2021 a les 12:13.


Youzee, res de nou i seguim al mateix ritme - www.imatica.org\nYouzee, res de nou i seguim al mateix ritme\nPublicat el 16 de desembre de 2011\nYouzee és el nou servei de streaming a la carta d’Espanya. Presentat a principis de desembre, va ser la gran revolució per una quota petita del mercat. Nosaltres l’hem analitzat i en treiem conclusions.\nNosaltres ja us vam explicar què era Youzee i com funcionava al dia de la seva sortida a Espanya de manera Beta. Jo personalment, Carles Rabadà, l’he provat gràcies a un company que m’ha cedit el seu usuari, ja que per començar, els creadors i administradors de Youzee anunciaven via Twitter que si seguies el seu usuari tindries invitacions per poder provar el servei. Jo, no en tinc. Han anunciat força tongades d’invitacions i encara estic a l’espera i els meus tweets han estat d’aquells que no llegeix ni l’avi Pere.\nEl servei que ofereix Youzee és perfecte, perfecte per la gent que li agraden les pel·lícules de fa anys i les series que tothom ha pogut gaudir, no diré només per la televisió si no per qualsevol altre lloc abans de la seva aparició. Quan tens un producte o servei, ha de ser alguna cosa revolucionaria, alguna necessitat que no existeixi i l’inventis. Youzee només ha aportat l’espanyol a un producte que Filmin supera en facilitat i es veurà amb problemes d’aqui un futur molt proper.\nUs pensareu que critico un producte per qualsevol motiu, però si el dia que podeu entrar després de que la vostra invitació estigui navegant dies per l’espai i no arribi, observeu la cartellera que, encara a dia d’avui, és per apagar i dir, gràcies, moltes gràcies pero no calia.\nA tu et presenten aquesta cartellera com a sortida del producte i què fas? Jo preguntar-me si vaig bé o m’estàn prenent el pèl de mala manera. Toy Story 2, no vull recriminar que la pel·lícula no sigui bona o si, però va enserio? Nemo? Wall-e? Sóc un amant de Wall-e però quant fa que la pel·lícula va pel món? Mary Poppins? Ens esteu insultant amb la cartellera que heu presentat.\nDesprés de veure la cartellera principal observem que Youzee disposa de subscripcions, en tenen una de mensual i una de pagament per pel·lícula o episodi.\nTeniu la versió de 6,99€, la qual podem provar durant un mes de manera gratuïta i la manera de pagament per pel·lícula. Com podeu observar els preus van des de 2,99€ a 4,99€ i falta destapar la gran incògnita. HD 1080!\nEl pagament no té critica, nosaltres hem provat una serie de pel·lícules i series i s’ha de dir, el rendiment és molt bo i la reproducció també, Youzee ha treballat molt fort en aquest apartat i presenta una bona programació i una bona solució per no anar a parar a pàgines de descàrrega “il·legal”. Jo, si aporten bons títols, acabaré pagant i encantat del servei. Això si, han de millorar la cartellera.\nLa meva crítica acabarà amb el que he començat. Youzee no aporta res nou a la comunitat. Si no una versió “espanyola” d’un producte que ja estava al nostre país. El càtaleg espero que millori ja que oferint Toy Story 2, parlant clarament, ells sols dins del seu món. Un aplaudiment en el reproductor que han creat i esperant millores molt grans a un portal que pot pendre molt de protagonisme si vol a altres plataformes ja establertes en el mercat.\nNo és una crítica dolenta si no constructiva.\nPodeu trobar més informació de Youzee a la seva web o al nostre article de presentació en comunitat.


“Democràcia” = Dictadura. – Montpeita\n“Democràcia” = Dictadura.\nPer: Kriss del Cal Víctor –\nEl passat 17 de juny de 2020 a les 12 del migdia començava una moció de censura “democràtica” contra l’alcalde del municipi. Com a dona, accepto la maniobra política; presa pels regidors, del nostre ajuntament.\nNo obstant, tinc un regust agredolç. Les santfruitosenques que vam poder i voler -degut al dia i franja horària de l’esdeveniment-, ens vam aplegar al voltant del Pavelló Municipal d’Esports per escoltar (gràcies a persones anònimes que, amb el seu granet de sorra, van possibilitar la retransmissió) dels precs i preguntes. Alhora, des de fora, aprovàvem -o no-, les exposicions dels representants electes que van fer sentir la SEVA veu. Malgrat la voluntat expressada pel poble, les seves persones, la seva COMUNITAT; al cap i a la fi.\nEls “polítics locals” van decidir aprovar, a mà alçada, la moció de censura “democràtica”. Malauradament, sense escoltar la veu dels seus votants i per sobre la voluntat de les persones. Personalment, sento que visc en una dictadura.\nElls tenen les seves “regles”, les persones tenim les nostres i la natura està del nostre costat. Hem esdevingut cor, terra, aire, aigua, sempre pacíficament; i resulta que encara no és suficient.\nA SFB vam aguantar sota el sol, sense gaudir de bons seients ni refrigeris per escoltar-los fins el final. La setmana passada marxaven per la porta del darrere amagats darrere un cordó policial, mentre el poble els feia un passadís. En aquesta ocasió han sortit per la “porta gran”. No dubto que marxaran per les clavegueres com les pobres rates.\nEls propers anys potser hi deixarem la pell o la vida. No és suficient per aturar La Mare Terra. Ella encara té molts recursos per mostrar la seva fúria; si no la complaem, coherent i globalment. Mantinc la il·lusió i l’esperança de l’existència de la Karma i la seva capacitat d’anticipació.\nJuguem a sumar. Les restes, amb ignorància, es degraden i les reabsorbeix el sòl amb el temps. D’on provenim i retornem, a la Mare Terra.\nGratitud, salut, optimisme i respecte,\nAjuntamentalcaldeDemocràciaDictaduraMoció de censuraSant Fruitós de Bages


Comissió Hallstein - Viquipèdia, l'enciclopèdia lliure\nLa Comissió Hallstein és la Comissió Europea presidida pel polític alemany Walter Hallstein que va estar en el càrrec entre el 7 de gener de 1958 i el 20 de juny de 1967.\n2.1 Comissió Hallstein I\n2.2 Comissió Hallstein II\nAquesta fou la primera Comissió de la Comunitat Econòmica Europea (CEE]) i va iniciar el seu mandat el 7 de gener de 1958, sent presidida per Hallstein en dos mandats consecutius.\nInicià els seus treballs en favor de la política agrària comuna. Fou substituïda per la Comissió Rey, que aglutinà sota un mateix òrgan les comissions de la CEE, de la Comunitat Europea del Carbó i de l'Acer (CECA) i de la Comunitat Europea de l'Energia Atòmica (EURATOM).\nHallstein I Tres Un Cinc Cap\nHallstein I Tres (Tres) Un (Un) Quatre (Tres) Un (Dos)\nen parèntesi el resultat després de realitzar una modificació en la comissió\nComissió Hallstein IModifica\nComissió en servei entre el 7 de gener de 1958 i el 9 de gener de 1962. Composta de 9 comissaris, 2 per part de la República Federal d'Alemanya, França i Itàlia i 1 per part de Luxemburg, Bèlgica i els Països Baixos.\nAssumptes Econòmics i Financers Robert Marjolin\nFrança cap / SFIO\nMercat Interior Piero Malvestiti\nDesenvolupament Robert Lemaignen\nRelacions Exteriors Jean Rey\nCompetència Hans von der Groeben\nAssumptes Socials Giuseppe Petrilli\nMercat Interior Giuseppe Caron\nAssumptes Socials Lionello Levi Sandri\nComissió Hallstein IIModifica\nComissió en servei entre el 10 de gener de 1962 i el 30 de juny de 1967. Composta de 9 comissaris, 2 per part de la República Federal d'Alemanya, França i Itàlia i 1 per part de Luxemburg, Bèlgica i els Països Baixos.\nDesenvolupament Henri Rochereau\nMercat Interior Guido Colonna di Paliano\n↑ Renuncià al seu càrrec el 15 de setembre de 1959 després de ser escollit President de la Comunitat Europea del Carbó i de l'Acer.\n↑ Renuncià al setembre de 1960.\n↑ Mort el 27 d'abril de 1958.\n↑ Nomenat el 24 de novembre de 1959 i jurat el 9 de desembre del mateix any.\n↑ Nomenat el 8 de febrer de 1961 i jurat el 22 de febrer del mateix any.\n↑ Nomenat el 18 de juny de 1958.\n↑ Renuncià al seu càrrec el 15 de maig de 1963.\n↑ Nomenat Vicepresident el 30 de juliol de 1964.\n↑ Nomenat el 30 de juliol de 1964.\nInexistent Comissió Europea\n1958 - 1967 Succeït per:\nComissió Hallstein II\nObtingut de «https://ca.wikipedia.org/w/index.php?title=Comissió_Hallstein&oldid=25041829»\nDarrera modificació: 25 set 2020 a les 14:45\nLa pàgina va ser modificada per darrera vegada el 25 set 2020 a les 14:45.


Fi de l’hivern a Berlín – Foixblog\nFi de l’hivern a Berlín\npor Lluís Foix • 07/03/2012 • 4 Comentarios\nUn extrem del Tieragarten amb la Hauptbanhof al fons\nÉs majestuós, el parc Tiergarten, el més gran de Berlín, a l’hivern. L’arbrat i els matolls tenen aquell color de branques esmorteïdes, seques, que afegeixen grisor i misteri a aquesta ciutat imperial que, amb Londres, París i Sant Petersburg, intentà repartir-se les terres ignotes del planeta fa més de 150 anys. És en aquest magnífic i extens parc on s’aixeca una columna de 69 metres d’alçada que inicialment fou construïda per celebrar la victòria de Prússia contra Dinamarca l’any 1864.\nQuan la columna s’inaugurà deu anys després, l’Alemanya de Bismarck havia fet dues guerres més, una contra l’imperi austríac, que havia estat el seu aliat contra Dinamarca, i l’altra contra la França de l’imperi de Napoleó III, que obrí el pas per a la unificació alemanya. Curiosament, aquesta columna és una de les peces ornamentals de Berlín que no fou destruïda en la Segona Guerra Mundial. En acabar la guerra, França proposà dinamitar el monument però britànics i nord-americans s’hi oposaren. Els francesos, això sí, s’emportaren els relleus que commemoraven la seva derrota el 1870.\nÉs la columna de la Victòria coronada per una deessa daurada que observa la gran ciutat des de les cinc avingudes que surten dels seus peus. Malgrat que la primavera s’atansa, el Tiergarten està paralitzat i quiet. Només d’aquí a unes setmanes la verdor explotarà per tots costats.\nHe visitat moltes vegades Berlín. Abans de la construcció del Mur, en plena guerra freda, poc després de la caiguda de la paret aixecada per Khrusxov l’agost del 1961, i en més ocasions des de llavors. Recordo dos discursos famosos del president Kennedy quan deia que “nosaltres no construïm murs per evitar que la gent surti”, en un atac directe a la divisió de la ciutat que era el símbol més dramàtic de les confrontacions de la guerra freda.\nÉs a Alemanya on es va crear una de les societats més cultes de l’Europa de finals del segle XIX i del començament del XX. La música, la literatura, la filosofia, l’art, la ciència, feien d’aquell jove país unificat una de les potències més esplendoroses de la civilització occidental. Mentre un passeja per les àmplies avingudes i parcs d’aquesta ciutat imperial, la reflexió mental és inevitable: com és possible que, des de l’epicentre de la gran cultura europea, els alemanys comencessin dues guerres ferotges, injustificades, que acabaren amb desenes de milions de soldats i civils morts?\nTot caminant dissabte passat per la ciutat recordava l’escriptora Hannah Arendt quan deia que “m’agradaria cridar per proclamar que res d’això és real, el que és real són les runes, el que és real és l’espant del passat, el que és real són els morts que heu oblidat”. Però tot seguit he d’apartar aquesta idea del cap. Els alemanys feren les barbaritats més inhumanes durant els tretze fatídics anys del nazisme. Però, com deia Jorge Semprún, “les mateixes experiències polítiques que fan que la història d’Alemanya sigui una història tràgica, també poden permetre-li situar-se a l’avantguarda d’una expansió democràtica i universalista de la idea d’Europa”. Semprún havia passat gairebé dos anys en un camp d’extermini, conegué en persona la capacitat destructiva del mal, però arribava també a la conclusió que Alemanya és el país que té experiència de dos totalitarismes i, per això, és qui ha de lluitar amb més convicció pel futur d’Europa.\nLes ferides de la guerra encara es veuen en la decrèpita situació del Berlín oriental, que té un aspecte molt pitjor que el que hi havia durant la República Democràtica i es travessava el Checkpoint Charlie per passar unes hores a Berlín Est, que, curiosament, era la part més noble i més sumptuosa del gran Berlín històric.\nHe entrat una estona a l’única llibreria del món dedicada només a una sola ciutat. Hi ha uns deu mil llibres sobre Berlín, molts en anglès i també en altres llengües europees, perfectament ordenats per temes, èpoques i personatges de la història d’aquesta tumultuosa ciutat. Totes les guerres, tots els autors i tots els avenços en matèria de ciència i cultura.\nD’Alemanya sortiren els grans moviments filosòfics de la Il·lustració, amb Kant i Hegel, o els polítics, amb Marx i Engels, o, com a final provisional, l’intent de la conquesta feixista del món. Rénan deia que no hi ha res al món millor que un alemany moral, però tampoc res més dolent que un alemany desmoralitzat. És la falta de maduresa dels alemanys el que ha portat sovint grans tragèdies al món. Frederic el Gran, asceta ombrívol i figura emblemàtica del puritanisme prussià, en privat tocava la flauta, componia versos i era un lliurepensador amic de Voltaire. Però, alhora, construïa un gran exèrcit i dominava la política europea des d’una posició de força.\nPensava aquestes coses mentre recorria els llocs més emblemàtics d’aquest Berlín unificat, pròsper en la part occidental, amb les institucions de l’Estat importades de Bonn després de la unificació. L’edifici de la cancelleria, a uns centenars de metres del Reichstag, és on l’actual cancellera Merkel dirigeix gairebé en solitari la política econòmica europea enmig de la greu crisi econòmica i financera que ens afecta a tots. Les mesures impulsades per Merkel poden ser encertades o equivocades. Aquest no és el problema. El que em sembla més inquietant és que són mesures adoptades per Alemanya gairebé en solitari arrossegant la figura del president Sarkozy, perdut i confós en una campanya electoral en la qual no sap si remuntarà l’adversitat de les enquestes que donen la victòria al socialista François Hollande.\nEls alemanys que saben la història del seu passat són conscients que si des de Berlín s’aixeca la veu o es vol imposar criteris no compartits per la majoria d’europeus, el més probable és que ells en siguin els primers perjudicats, com també la resta de pobles i nacions d’Europa. En aquest Berlín es torna a jugar el futur de la pau en el continent.\nPublicat a El PuntAvui el 7-3-2012\nTags:Berlin Kennedy Merkel Sarkozy\n← Apunte sobre Berlín\nLa victoria de Putin y Europa →\n4 comentarios por “Fi de l’hivern a Berlín”\n07/03/2012 a las 13:46\nQue pobles com l’alemany (i d’altres) hagin estat capaços de assolir les més altes cotes de la civilització i la cultura, i al mateix temps les més execrables barbaritats, sembla una contradicció insalvable; no ho és. La clau està en la naturalesa humana. Els pobles, les civilitzacions, son una abstracció; el que subjau a aquestes abstraccions és la naturalesa humana expressada pel nostre codi genètic. Dominar aquesta naturalesa amb l’eina de la raó és el gran repte que mai assolirem del tot, però al que mai hem de renunciar!\n07/03/2012 a las 18:12\nPor aquí el invierno sigue igual de crudo…\nMàrius Gamundi dice:\n07/03/2012 a las 11:58\nAl tema de l´economia, Merkel i Sarcozy veurem com va evolucionan tot, doncs poca cosa podem dir els demès per ara; al que si que m´ha agradat es que sense aver-hi estat mai gracies a la teva descripció històrica m´he fet una mica d´idea de la magnitud i bellesa de Berlin, avui al dinar que no podrás vindre segurament en parlarem una mica si els altres companys han llegit al teu Blog d´avui.\nSr.Foix: No hay que buscarle tres pies al gato, si Alemanía sigue funcionando por libre y decidiendo en solitario y bajo sus propias necesidades y objetivos, se quedará más sola que la una…


Col·luvió - Viquipèdia, l'enciclopèdia lliure\nUn col·luvió és un al·luvió constituït pels gran més fins del llim i de la sorra, transportats a curta distància per gravetat. Els dipòsits que es recullen al peu d'un fort pendent o d'un penya-segat també es coneixen amb el mateix nom.\nLa formació de col·luvions és característic dels terrenys plans de vegetació oberta, com la sabana i els camps agrícoles. Els col·luvions omplen progressivament les cavitats, aplanant aquests terrenys.\nLes allaus i esllavissades són processos que dipositen col·luvions. Aquest procés de construcció s'anomena col·luviació.\nEl col·luviació antròpica es deu sobretot a les feines de l'agricultura. En particular, tendeix a anivellar els camps que formen pendent, ja que l'aigua, que discorre per gravetat, es carrega de les partícules en la zona superior i les abandona en l'inferior.\nShannon and Wilson, "Seattle Landslide Study" p. 26, SHannon and Wilson inc, Retrieved March 20, 2012\nObtingut de «https://ca.wikipedia.org/w/index.php?title=Col·luvió&oldid=17189046»\nLa pàgina va ser modificada per darrera vegada el 10 jul 2016 a les 15:48.


Diari de ruta | La Garriga Digital | Pàgina 5\nDilluns 08 març 2021\nGobernamos, luego existimos\nLa Garriga Digital - 16 de juny de 2010 0\nAhir, al Teatre el Patronat de la Garriga, es va realitzar la trobada del govern municipal amb la ciutadania per a explicar el projecte de rehabilitació del Centre. Aquest acte públic era el tercer que realitza l’equip de govern, al final de la redacció d’aquest projecte. La primera reunió va ser amb els veïns afectats, posteriorment es va realitzar una altra reunió amb els comerciants de la zona i, ahir, l’última, oberta a la ciutadania en general.\n30 anys d’Esport Escolar\nLa Garriga Digital - 10 de juny de 2010 0\nEl passat dissabte 29 de Maig, vam celebrar l’aniversari de l’Esport Escolar, una de les activitats esportives més emblemàtiques del nostre municipi.\nL’esport escolar es basa en el foment de l’esport a la base, sense fomentar la competició, sinó aspectes formatius i de companyonia. Una activitat on molts garriguencs i garriguenques hem passat.\nPer què li diem “conficte social” quan volem dir “xenofòbia”?\nLa Garriga Digital - 28 d'abril de 2010 0\nDarrerament han aparegut diversos conflictes socials que han produït tivantors en el teixit social de diverses poblacions. I els anomeno “conflictes socials” perquè així els anomenen als mitjans de comunicació, per no dir clarament que són atacs xenòfobs. En època de crisi, és quan el que abans es veia com tolerància, ara es veu com un conflicte social.\nDes d’Amposta a Ripoll, tot just ha passat un any\nLa Garriga Digital - 12 d'abril de 2010 0\nAquest cap de setmana el Futbol Sala la Garriga ha conquerit, per segon any consecutiu, la Divisió d’Honor del Futbol Sala. Tot i el nou format, on els 4 primers classificats es juguen en un cap de setmana tota la feina feta durant tot l’any a la lliga regular (on la Garriga, ha quedat primera), en format de play off, el nostre equip ha sortit vencedor a Ripoll, al guanyar la final contra el Masquefa, per 3 a 2.\nDos anys de govern a la Garriga\nLa Garriga Digital - 30 de març de 2010 0\nEl dissabte passat, es complien dos anys des de que vam tornar al govern local de la Garriga. Després d'un any d'un govern, primer de CiU i després de CiU i ERC, un pacte amb 4 partits (PSC, EiLG, ICV i GiG), va tornar a canviar el color de l'Ajuntament.\nUn protagonista involuntari\nLa Garriga Digital - 22 de març de 2010 0\nLa setmana passada, ETA va assassinar el primer gendarme francès. En aquest assassinat, només hi va haver una detenció. Aquest terrorista detingut, va fer que un garriguenc tingués un protagonisme involuntari; es tracta d’Andreu Romeu.\nEls drets locals\nLa Garriga Digital - 11 de març de 2010 0\nUn dels errors més qüestionables dels polítics és que generem debats estèrils que ens allunyen de les preocupacions de la ciutadania. Així, els ciutadans esperen dels seus polítics que donem respostes als problemes quotidians del nostre municipi i, en canvi, ens posem a parlar de la lluna.\nJa estem farts de la baixa pressió que surt l'aigua! @Sorea @aiguesbcnclient @ajlagarriga aquestes incidències són molt comunes.. no vull pensar que això en comptes de 3000 veïns de #lagarriga afectés a l'àrea metropolitana..\nReply on Twitter 1369004979298664448Retweet on Twitter 1369004979298664448Like on Twitter 1369004979298664448Twitter 1369004979298664448\nMariel Sangrà Martínez@Mipuntodelibro·\n#art #senyoresalafresca #culturasegura #donesartistes #sororitat #espailafilanda #lagarriga\nReply on Twitter 1369002498573361154Retweet on Twitter 1369002498573361154Like on Twitter 1369002498573361154Twitter 1369002498573361154\nL'Ajuntament de #laGarriga s'il•lumina de color lila per commemorar el Dia Internacional de les Dones #DiaDones #8M @FeministesLG @Dolors_Castella @jgrau73 @IrenePuigRoger @neusmt @Txell_Catalan @rsilenci @GarrigaDigital @icdones\nReply on Twitter 1368993446778789891Retweet on Twitter 1368993446778789891Like on Twitter 13689934467787898915Twitter 1368993446778789891\nEl primer equip del Club Tennis @taula_8 de #laGarriga debuta a la Primera Catalana amb dues derrotes i una victòria #lagarrigaesport http://ow.ly/K2UR30rzOLa\nReply on Twitter 1368992476619505681Retweet on Twitter 1368992476619505681Like on Twitter 1368992476619505681Twitter 1368992476619505681\nDigues la teva! Acosta't a l'Ajuntament de #laGarriga i omple la teva targeta amb els teus pensaments, idees, desitjos o reivindicacions sobre el #DiaDones #8M\nHo pots fer durant tot el mes de març.\nReply on Twitter 1368992079095947269Retweet on Twitter 1368992079095947269Like on Twitter 13689920790959472691Twitter 1368992079095947269


ELS PETITS SEGUEIXEN SUMANT – Martorell Atlètic Club\nHome / Notícies / ELS PETITS SEGUEIXEN SUMANT\nmarç1314 de març de 2017\nDissabte al matí els benjamins,alevins i infantils van competir en el 5è control a les pistes d’Hospitalet de Llobregat.\nEls més petits segueixent agafant hàbits i experiència en la competició. Bon paper del benjamí Miquel Andreu en els 60m.ll., 9.9”.\nEn alevins destacar els 60m.t. de Sara Daza que va quedar 2a de la seva sèrie amb un temps de 12.1”.\nBona competició dels infantils en trets generals. Destacar a Laura Apolzan que debutava en els 80m.ll. amb una bona marca, 11.2”. També a Èlia Cascalló amb 1:53.7 en els 600m.ll.\nArnau Miret segueix en bona forma. En el llançament de disc va millorar marca en dues ocasions. Va llançar amb mig gir, establint nou rècord del MAC amb un registre de 28.66m. En els 80m.ll.va arribar 1r de la seva sèrie amb un temps de 10.1. Aquestes dues marques li donen accés als propers campionat de Catalunya d’aire lliure.\nPRIMERS GUANYADORS SORTEIG CURSA DE MARTORELLPRIMER CAMPIONAT NACIONAL DE BERTA HERNÁNDEZ\n-1684Days -13Hours -3Minutes -39Seconds


La malaltia d'Alzheimer | Fundació Pasqual Maragall\nIMAGINEM UN FUTUR SENSE ALZHEIMER\nL’Alzheimer és una malaltia més propera del que creiem: una de cada dues persones hi té una relació directa o indirecta. Coneguem la malaltia que afecta milions de persones i famílies a tot el món per vèncer-la.\nUna epidèmia creixent sense cura\nCada dia es diagnostiquen milers de nous malalts d'Alzheimer al món. Estem davant d'una malaltia d'efectes devastadors i, de moment, sense curació. L'absència de tractaments efectius i l'augment de l'esperança de vida convertiran l'Alzheimer en l'epidèmia del nostre segle.\nRespostes a una malaltia desconeguda\nEls malalts d'Alzheimer van perdent els seus records i la seva identitat fins a no reconèixer la realitat que els envolta. Coneix una mica millor l'origen i les conseqüències d'una malaltia que afecta milions de persones i famílies.


Puigneró proposa que el nou Barcelona-El Prat sigui "l'aeroport més verd d'Europa"\nPublicat 03/08/2021 10:09CET\nEl vicepresident de la Generalitat, Jordi Puigneró, ha proposat aquest dimarts que, després de la seva ampliació, el de Barcelona-El Prat sigui "l'aeroport més verd d'Europa".\nEn una entrevista a Catalunya Ràdio recollida per Europa Press, Puigneró ha manifestat que, més enllà de les obres pactades amb el Govern, cal "treballar altres qüestions relacionades" amb la infraestructura com el tipus de combustible que utilitzen els avions o la descarbonització de la mobilitat al voltant de l'aeroport.\n"Sortiran nous tipus de combustibles i podrem prendre decisions sobre quin tipus d'avions volem que aterrin al Prat", ha explicat, augurant que es podrà donar una situació semblant a la restricció d'entrada de cotxes contaminants a Barcelona que està vigent en l'actualitat.\nEl vicepresident ha recordat que el projecte depèn de l'aprovació de les autoritats europees, la qual cosa suposarà "la millor garantia que serà un aeroport sostenible".\n"Hem de fer tot el possible perquè la solució global d'aquest aeroport acabi sent un millor aeroport que el que tenim ara", ha raonat.\nSobre la possible ampliació d'una de les pistes, que envairia l'espai protegit de la Ricarda, Puigneró ha reconegut que no està concretada fins a la redacció del Pla Director, però ha demanat que "fer possible que aquí puguin aterrar vols intercontinentals, i que deixi de ser un aeroport 'low cost' per passar a ser un aeroport de valor afegit, amb vols que aportin tecnologia, talent i feina".\nHa afegit que és important que les rutes que ofereixi la infraestructura siguin directes: "Un dels grans problemes que té avui dia l'economia catalana és que quan ha de viatjar a altres punts del món, molt sovint ha de fer escales, i perd competitivitat".\nHa explicat que aquest dilluns es va reunir, prèviament a la Comissió Bilateral, amb la ministra de Transports, Mobilitat i Agenda Urbana, Raquel Sánchez, per tancar l'acord sobre la connexió ferroviària d'alta velocitat amb els aeroports de Reus (Tarragona) i Girona --"imprescindible", segons Puigneró--, que s'haurà de realitzar, segons es va proposar en la trobada, entre 2022 i 2026.


Esdeveniments for 2 novembre, 2021 | El Culturista\nAgenda del 02/11/2021\nEndinsem-nos en el món de l’artista suís Paul Klee. La companyia Addaura Teatre Visual explora l’obra i figura de Klee amb la dansa, la màgia, la manipulació d’objectes, els titelles, la tecnologia i el teatre amb llum negre.\nQuan: 30, 31 d’octubre i 1, 6, i 7 de novembre. Dissabtes, a les 17.30 h i diumenges, a les 12 h i 17.30 h\nAltar mexicà a Sant Andreu\nEl Cementiri de Sant Andreu instal·la enguany un altar mexicà comunitari en record de totes les persones traspassades per la pandèmia.\nQuan: 1 i 2 de novembre\nOn: Cementiri de Sant Andreu ()


Josep Bagur | 13/11/2016\nMenorca ha patit històricament la síndrome del «turisme sí, però no». Curiosament aquest sentiment s'ha mantingut viu, tot i el procés que ha duit a la nostra economia a dependre d'aquest sector. Aquesta manca de passió, ha provocat també la desunió, moltes vegades per manca d'interès. PIME i CAEB feien camins diferents. Hi va arribar a haver un Foment del Turisme i dues fundacions, la pública de Destí i la privada de Turisme Menorca.\nAra, els papers del Foment del Turisme passen a la història i ja són a l'arxiu de l'IME. La fundació privada no s'ha dissolt però està inactiva, pendent de liquidar els doblers que hi queden (hagueren pogut servir per pagar l'estand de Menorca a Fitur). Hi ha una única fundació, la promoguda pel Consell. Els hotelers ja no volen el protagonisme estratègic i el seu president intenta afavorir iniciatives interessants per l'Illa i no només per Ashome. PIME i CAEB, tot i mantenir una distància lògica, no estan d'esquena.\nAquesta confluència de factors favorables no ha permès donar una empenta important a una acció conjunta a favor del turisme. No es nota la força que hauria de donar la unitat. I en aquest sentit, el Consell té una responsabilitat coordinadora que exerceix poc. La presidenta ha estat molt tota sola a la World Travel Market de Londres, I no només això, sinó que el president dels hotelers critica la manca d'objectius propis. Els hotelers ja van a poques fires (tenen els contractes signats) però la foto «política» de tots treballant pel turisme a l'Illa no s'ha pogut fer.\nSi l'activitat turística és el motor de la nostra economia, s'haurien de saber aprofitar les conjuntures favorables per unir voluntats. I així reivindicar una bona dotació en el traspàs de la promoció turística i construir una imatge potent de Menorca com a destinació. Tenc la sensació que s'està perdent una bona oportunitat.


Resum reunió pedagògica Comunitat dels Mitjans - CEIP TALAIOT\n3 noviembre, 2016 8 noviembre, 2016 Margalida Gomila Comunitat dels mitjans, Notícies\nResum reunió pedagògica Comunitat dels Mitjans\nHola famílies, avui hem començat amb les reunions pedagògiques. La d’avui ha sorgit de la necessitat d’un grup d’infants que volen que les famílies entrin a l’escola a jugar i aprendre amb ells. Per poder atendre aquestes necessitats hem exposat que estaria bé que les famílies que volgueu venir a estar una estona amb els vostres infants als ambients ho pogueu fer emplenant una sol.licitud ( la demanau a la persona que fa l’entrada o la sortida) igual que la que emplenen els nins i nines.\nTambé les famílies s’han apuntat com a voluntariat educatiu a fer alguns tallers que sorgeixin de les necessitats dels infants ( cuina, jardineria, futbol, teatre, maquillatge, cosir, punt, petanca…). Si vos fa ganes fer algun taller vos podeu apuntar al llistat de voluntariat que estarà a direcció els dilluns i els dimecres de 12 a 13 (també ho podeu fer per telèfon).\nHem parlat que dia 15 de novembre es faran unes jornades de feina per millorar els ambients. Les jornades seran de les 15 a les 17 hores.\nEquip de mestres de la Comunitat de Mitjans\nVenta papeletas cesta navidad


ESO 3 | Institut Duc de Montblanc\nUna pràctica electoral per aprendre i gaudir\nEn el marc de la matèria de Ciències Socials, el grup de 3rC ha protagonitzat l’experiència de votar en unes eleccions simulades, havent creat prèviament partits, un cens electoral i uns DNI ficticis. L’alumnat ha format també llistes de representants, apoderats i propostes de partit.\nLes votacions s’han desenvolupat… Llegeix més»\nA continuació us anirem detallant tota la informació que ens van fent arribar el grup de colònies de 3r d’ESO.\nAvui acabem tres dies de compartir experiències d’aventura al Pedraforca. L’alumnat de tercer ha gaudit amb l’aprenentatge d’activitats en un entorn natural meravellós. Tothom està molt… Llegeix més»\nXerrada d’orientació per a famílies de 3r d’ESO\nEl dilluns vinent, dia 31 de maig, a les 18 h farem una xerrada per ajudar les famílies de 3r d’ESO en la tria d’itineraris acadèmics que han de fer amb els seus fills.\nPer inscriure-us a la xerrada heu d’omplir un formulari en línia: Llegeix més»\n3r prova el pàdel\nAquesta setmana l’alumnat de 3r ESO està aprofitant per provar la seva habilitat en el pàdel.\nAquesta sortida pertany a les sortides que proposa el departament d’Educació Física per donar a conèixer la varietat d’activitats físiques que poden practicar. L’alumnat segueix les tres primeres hores de… Llegeix més»\nRelaxació amb 3r ESO\nL’alumnat de 3r continua organitzant activitats de respiració i relaxació de forma autònoma.\nAquesta vegada un dels grups ha realitzat una activitat cooperativa de massatge. Una nova experiència creada per l’alumnat.\nL’objectiu és posar en pràctica activitats del seu interès relacionades amb el treball d’algunes competències… Llegeix més»


La Fundació Aspros prepara diferents actes per commemorar els seus 60 anys de trajectòria - Teleponent\nInici Societat La Fundació Aspros prepara diferents actes per commemorar els seus 60 anys...\nLa Fundació Aspros prepara diferents actes per commemorar els seus 60 anys de trajectòria\nÉs l'entitat degana en l'atenció a persones amb discapacitat intel·lectual a Lleida\nEl director executiu de la Fundació Aspros, Enric Herrera\nLa Fundació Aspros, entitat lleidatana degana en l’atenció a persones amb discapacitat intel·lectual, ha presentat aquest dimecres el programa d’actes que durà a terme durant el 2022 per commemorar el seu 60è aniversari.\nL’entitat vol aprofitar la celebració per donar a conèixer els seus valors, tant de la institució com del model d’atenció que presta en els diferents àmbits. Aspros ha previst per al març un acte amb els treballadors, al juny un altre amb les famílies, i al novembre un concert a l’Auditori Enric Granados de Lleida dedicat al reconegut guitarrista i compositor Emili Pujol, mecenes de la fundació.\nA la vegada, l’artista lleidatana Sònia Alins crearà una litografia numerada i exclusiva amb motiu de la commemoració.\nAspros també commemorarà enguany els 25 anys del centre ‘La Coma’, ubicat a Sidamon (Pla d’Urgell). A més, al setembre tindrà lloc una nova edició de la Cursa ‘Nosaltres també podem’, amb diferents recorreguts i modalitats.\nCrear llocs de treball i normalitzar vides\nImpulsar la inclusió i la qualitat de vida de les persones amb discapacitat, principalment discapacitat intel·lectual i malaltia mental és la missió principal de l’entitat, que enguany commemora el 60è aniversari.\nAmb aquest objectiu, la Fundació Aspros, entitat sense afany de lucre, treballa des de l’any 1962, juntament amb les famílies, les administracions i entitats públiques, per normalitzar aquest col·lectiu.\nLa Fundació Aspros atén a persones amb discapacitat intel·lectual. Actualment, són més de 500 les famílies ateses en àrees d’acolliment residencial, servei de teràpia ocupacional, servei ocupacional d’inserció i formació professional. FDS\nArticle anteriorPau Juvillà fa públic que té càncer\nArticle següentUna noia relata abusos sexuals patits pel seu avi a Golmés quan tenia 13 anys


Dentista Barcelona, Les Corts, Eixample y Sarrià - Sant Gervasi\n¿Sabies que els ciutadans de Barcelona visiten molt poc el dentista? Cuidar la salut dental hauria de ser una prioritat absoluta, ja que a la boca, proliferen molts gèrmens i bactèries, la qual cosa pot produir que en poc temps apareguin greus problemes que poden esdevenir en patologies cròniques. En aquest article, la Torre de Barcelona ha viatjar per diferents districtes de Barcelona per esbrinar si els seus veïns visiten regularment la consulta del dentista. Hi ha barris que més i altres que menys, però el resultat global es que en ocasions, la salut dental es deixa en un segon pla.\nDentista Sarrià-Sant Gervasi\nAl districte de Sarrià-Sant Gervasi s’hi concentren moltíssimes clíniques dentals, totes elles de gran prestigi i amb la última tecnologia. Pel que fa als seus veïns, cal destacar que és el barri de Barcelona que més es preocupa per les seves dents. Hem parlat amb la Julia, una noia de 29 anys que sempre ha viscut a Sarrià-Sant Gervasi i ens ha assegurat visita al dentista un mínim de dos cops a l’any. Lamenta que quan era petita no se’n cuidava “un dia vaig agafar una infecció tant gran a la boca que des de aleshores la salut bucal es fonamental per a mi, ho vaig passar molt malament”, explica la jove. D’altra banda trobem en Jaume, de 83 anys i també veí de Sarrià-Sant Gervasi. Explica que el seu pare “tenia un somriure molt bonic” degut a “unes dents increïblement blanques”. Per això, ell ha seguit el seu exemple i amb la seva edat llueix un dents en un excel·lent estat.\nA Les Corts també trobem bastantes clíniques dentals, tot i que des de les mateixes recalquen tenir la impressió que hi han masses pel volum de feina actual. Tenen clients, expliquen, però per norma general “acudeixen a la consulta quan hi ha un problema, no pas prevenir-los”. Els veïns d’aquest barri, en termes generals duen a terme les cures essencials del dia a dia, però ignoren la importància de fer visites periòdiques al dentista. En aquest sentit hem parlat amb el Gabriel, de 23 anys, el qual, assegura ser conscient de la importància que tenen les dents per tindre una bona salut el dia de demà, pero tot i així, amb un somriure diu: “Les visites al dentista per prevenció són massa cares, si no abaixen els preus, per a mi no pot ser una prioritat”.\nL’Eixample és el districte on els dentistes reben menys visites. Això es degut, segons els mateixos experts del sector, a que hi conviuen famílies que porten patint des de fa molts anys els efectes de la crisi, i això els impedeix acudir al dentista de manera regular. Expliquen que “tenim feina, però sempre són visites on diagnostiquem una patologia i mai acaben el tractament, o ho ho deixen al poc temps de començar”. L’Albert, pare de tres nens, ens informa que quan era petit “no hem cuidava les dents i ara, als meus 45 anys ja m’han caigut quatre dents, si ho arribo a saber hagués anat més al dentista”. Pel que fa als seus fills, l’Albert recalca que no vol que passin pel mateix que ell, i per això, “intentem anar al dentista regularment, però tres boques surt molt car i per això procurem que compleixin amb la neteja bucal diària, esperem que no els hi passi mai res”.